નસીબ નસીબની બલિહારી છે’. વર્ષ-૨૦૧૫માં વડાપ્રધાન નરેન્દ્ર મોદીએ દિલ્હી વિધાનસભાની ચૂંટણી વખતે કોંગ્રેસ પર કટાક્ષ કરતાં કહ્યું હતું કે ‘હું નસીબદાર વડાપ્રધાન છું. મારા નસીબના જોરે આંતરરાષ્ટ્રીય બજારમાં જો ક્રૂડના ભાવ ઘટતા હોય અને દેશની જનતાને ફાયદો થતો હોય તો નસીબદાર વ્યક્તિને સમર્થન આપવું જોઈએ કે નહીં?’. સંદર્ભ એ હતો કે મોદી સરકારે સત્તાના સૂત્રો હસ્તગત કર્યા બાદ આંતરરાષ્ટ્રીય બજારમાં ક્રૂડ ઓઈલની કિંમતો મનમોહનસિંઘના ૧૧૮ ડોલરથી ઘટીને ૩૦ ડોલર સુધી પહોંચી ગઈ હતી. પરિણામે, પેટ્રોલ-ડીઝલના ભાવમાં એકંદરે ઘટાડો થયો હતો. કોંગ્રેસના પ્રવક્તાઓ આ ઘટાડાની ક્રેડિટ મોદી સરકારને આપવાને બદલે એમ કહેતા હતા કે આ તો વૈશ્વિક બજારમાં ક્રૂડ સસ્તું થયું એટલે પ્રજાને ફાયદો થયો! મોદી નસીબદાર છે, બાપડા મનમોહનસિંઘના નસીબમાં મંદી અને મોંઘું ક્રૂડ ઓઈલ લખાયેલું હતું. પરિણામે, વર્ષ-૨૦૧૩-૧૪માં પેટ્રોલ-ડીઝલના ભાવો આસમાને ગયા અને મનમોહનસિંઘ સરકારનો પરાજય થયો.